

|  |
| --- |
| **Sykehusinnkjøp HF**  Organisasjonsnummer 916 879 067  Telefon +47 78 95 07 00  post@sykehusinnkjop.no  Sykehusinnkjøp HF, Postboks 40, 9811 Vadsø |
| **Konkurransebestemmelser**  Åpen tilbudskonkurranse etter lov om offentlige anskaffelser og forskrift om offentlige anskaffelser del I og del II |
| 2022/581 Leie av brakkerigg til Helse Bergen HF |
|  |

Innhold

[1 Generell informasjon om konkurransen 3](#_Toc100048788)

[1.1 Oppdragsgiver og kunde 3](#_Toc100048789)

[1.2 Anskaffelsens formål og omfang 3](#_Toc100048790)

[1.3 Avtaletype 4](#_Toc100048791)

[1.4 Avtaleperiode 4](#_Toc100048792)

[1.5 Delkontrakter 4](#_Toc100048793)

[1.6 Konkurransegrunnlaget 4](#_Toc100048794)

[1.7 Viktige datoer 5](#_Toc100048795)

[1.8 Tilbudsbefaring 5](#_Toc100048796)

[2 Regler for gjennomføring av konkurransen 5](#_Toc100048797)

[2.1 Anskaffelsesprosedyre 5](#_Toc100048798)

[2.2 Kommunikasjon 6](#_Toc100048799)

[2.3 Skatteattest 6](#_Toc100048800)

[2.4 Lønns- og arbeidsvilkår 6](#_Toc100048801)

[3 Krav til tilbudet 6](#_Toc100048802)

[3.1 Innlevering av tilbud 6](#_Toc100048803)

[3.2 Tilbudets utforming 6](#_Toc100048804)

[3.3 Alternative tilbud 7](#_Toc100048805)

[3.4 Parallelle tilbud 7](#_Toc100048806)

[3.5 Språk 7](#_Toc100048807)

[3.6 Forbehold 7](#_Toc100048808)

[3.7 Vedståelsesfrist 7](#_Toc100048809)

[3.8 Omkostninger 7](#_Toc100048810)

[3.9 Offentlighet 7](#_Toc100048811)

[3.10 Vareprøver, demonstrasjon og utprøving 8](#_Toc100048812)

[4 Kvalifikasjonskrav 8](#_Toc100048813)

[4.1 Registreringer, autorisasjoner mv. 8](#_Toc100048814)

[4.2 Økonomisk og finansiell kapasitet 8](#_Toc100048815)

[4.3 Tekniske og faglige kvalifikasjoner 9](#_Toc100048816)

[4.4 Støtte fra andre virksomheter 9](#_Toc100048817)

[5 Tildelingskriterier og evaluering 10](#_Toc100048818)

[5.1 Tildeling av kontrakt 10](#_Toc100048819)

# Generell informasjon om konkurransen

## Oppdragsgiver og kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er eid av de fire regionale helseforetakene, Helse Sør-Øst RHF, Helse Vest RHF, Helse Midt-Norge RHF og Helse Nord RHF, hvorav eierandelen er på 25 prosent hver. Sykehusinnkjøp HF, divisjon vest er avtaleforvalter. For mer informasjon, se [www.sykehusinnkjop.no](http://www.sykehusinnkjop.no).

Sykehusinnkjøp HF gjennomfører anskaffelsen på vegne av Kunden. Kunde på denne avtalen er Helse Bergen HF.

## Anskaffelsens formål og omfang

Helse Bergen HF skal bygge ny vaskehall og sterilforsyning («Parkhjørnet») ved Haukeland universitetssykehus og i den forbindelse er det behov for to midlertidige brakkerigger i TEK 17 standard. Leverandør skal også levere og montere motorisert port og rondell med adgangskontroll.

Oppdragsgiver åpner opp for at tilbydere kan tilby brukte brakkerigger, men de må være i god stand og skadefri innvendig og utvendig. Alt av innvendig og utvendig vedlikehold samt utskiftning skal være inkludert i leieavtalen.

Se Bilag 3.1 – Brakkerigg rammebetingelser og Bilag 1 - Prisskjema for nærmere beskrivelse for utfyllende informasjon.

*MERK! Det er viktig at entreprenøren merker seg at det er kort tilbudsfrist og at Leietaker ønsker brakker overlevert snarest mulig.*

## Avtaletype

Avtaleforholdet reguleres av leieavtale for næringslokaler (nye lokaler) med de tillegg og endringer som fremkommer av konkurransegrunnlaget med vedlegg.

## Avtaleperiode

Det ønskes tilbud på tre løsninger

Alternativ 1) Levering og demontering av brakkerigger hvor leie er basert på leietakers bruk av brakkerigger. Avtalen har en varighet fra kontraktsignering og er gjeldende i 2 år. Oppdragsgiver kan etter 2 år forlenge avtalen med inntil 1 år. Maksimalt samlet avtaleperiode er 3 år.

Alternativ 2) Levering og demontering av brakkerigg i to faser hvor leie er basert på leietakers bruk av brakkerigger. Oppdragsgiver kan etter 2 år forlenge avtalen med inntil 1 år. Maksimalt samlet avtaleperiode er 3 år.

Alternativ 3) Leie basert på standard leie. Avtalen har en varighet fra kontraktsignering og er gjeldende i 2 år. Oppdragsgiver kan etter 2 år forlenge avtalen med inntil 1 år. Maksimalt samlet avtaleperiode er 3 år.

Vennligst se Bilag 1 – Prisskjema utfyllende informasjon

## Delkontrakter

Anskaffelsen ikke inndelt i delkontrakter.

## Konkurransegrunnlaget

Konkurransegrunnlaget består av dette dokumentet og følgende vedlegg:

|  |  |
| --- | --- |
| Dokument | Navn |
|  | Del I Konkurransebeskrivelsen |
|  | Konkurransebestemmelser *(dette dokumentet)* |
| Vedlegg 1 | Tilbudsbrev |
| Vedlegg 2 | Informasjon om tilbyder |
| Vedlegg 3 | Svarskjema referanser |
| Vedlegg 4 | Bruksanvisning og begrunnelse for sladding av tilbud |
|  | Del II Kontraktsgrunnlaget |
|  | Leieavtale for næringslokaler (nye lokaler)  *Fylles ut fullstendig ved avtaleinngåelse* |
| Bilag 1 | Prisskjema |
| Bilag 2 | Fremdriftsplan |
| Bilag 3.1  Bilag 3.2  Bilag 3.3  Bilag 3.4  Bilag 3.5  Bilag 3.6  Bilag 3.7 | Brakkerigg rammebetingelser  Tegning\_573 PAHJ\_Riggplan  Tegning\_573 PAHJ\_Riggplan målsatt med svingradius  Bilag 3.4 -Tegning\_573 PAHJ\_Riggplan uten tekst  Sperreplan  Parkjørnet MOP  Risikovurdering |
| Bilag 4 | Kontraktskrav etisk handel |
| Bilag 5 | Krav arbeidslivskriminalitet og sosial dumping |
| Bilag 6 | Egenrapportering Arbeidslivskriminalitet og sosial dumping |
| Bilag 7 | Endringsprotokoll |
| Bilag 8 | Forpliktelseserklæring |
| Bilag 9 | Skjema for overtakelsesprotokoll |
|  | Avtale om elektronisk samhandling |

## Viktige datoer

|  |  |
| --- | --- |
| Aktivitet | Tidspunkt |
| Kunngjøring av konkurranse | Se Mercell |
| Frist for å stille spørsmål til konkurransegrunnlaget | Se Mercell |
| Frist for å levere tilbud | Se Mercell |
| Evaluering | juni (tentativt) |
| Tildelingsbeslutning og meddelelse til tilbyderne | juni (tentativt) |
| Avtaleinngåelse | juni (tentativt) |
| Oppstart av avtale | juni (tentativt) |

## Tilbudsbefaring

Det vil ikke bli avholdt felles tilbudsbefaring. Leverandører kan på eget initiativ inspisere området. Vennligst se Bilag 3.1 Brakkerigg rammebetingelser for mer informasjon.

*Merk! området er utendørs og tilgjengelig for besiktigelse av tilbyderne uten avtale. Oppdragsgiver oppfordrer tilbyderne til å besiktige området på egenhånd før inngivelse av tilbud.*

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som åpen tilbudskonkurranse etter lov 17. juni 2016 nr. 73 om offentlige anskaffelser og forskrift 12. august 2016 nr. 974 om offentlige anskaffelser del I og II.

Oppdragsgiver planlegger å velge tilbud på bakgrunn av en vurdering av tilbudene slik de foreligger ved tilbudsfristens utløp. Dialog i form av avklaringer eller korrigeringer vil bli gjennomført i henhold til de behov som eventuelt oppstår.

Dialog gjennom forhandlinger kan likevel bli gjennomført dersom oppdragsgiver, etter at tilbudene er mottatt, vurderer dette som formålstjenlig. Utvelgelsen av hvem det eventuelt skal forhandles med vil i så fall skje etter en vurdering av tildelingskriteriene. Det presiseres at ingen av leverandørene kan forvente å få forhandle om sitt tilbud og derfor må levere sitt beste tilbud.

## Kommunikasjon

All kommunikasjon i prosessen skal foregå via kommunikasjonsmodulen for gjeldende konkurranse i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

Ved bygge- og anleggskontrakter skal også alle underleverandører levere skatteattest.

## Lønns- og arbeidsvilkår

Forskrift om lønns- og arbeidsvilkår i offentlige kontrakter skal bidra til at ansatte i virksomheter som utfører tjenester og bygge- og anleggsarbeider for offentlige oppdragsgivere, ikke har dårligere lønns- og arbeidsvilkår enn det som følger av gjeldende allmenngjøringsforskrifter eller landsomfattende tariffavtaler.

I Bilag 5– Arbeidskriminalitet og sosial dumping har Oppdragsgiver stilt krav som bidrar til at arbeidstakerne hos leverandør og eventuelle underleverandører som utfører arbeid på kontrakten får disse minimumsbetingelsene.

I samsvar med forskriften vil Oppdragsgiver kreve nødvendig dokumentasjon fra Leverandør og føre kontroll på at bestemmelsene blir overholdt. Ved Leverandørens manglende overholdelse av bestemmelsene vil vi sette i verk sanksjoner i henhold til kontrakten.

Bilag 6 - Egenrapportering Arbeidslivskriminalitet og sosial dumping som følger konkurransegrunnlaget skal uoppfordret returneres utfylt til Oppdragsgiver innen én måned etter oppstart av avtalen, med mindre annet er avtalt.

# Krav til tilbudet

## Innlevering av tilbud

Alle tilbud skal leveres elektronisk via gjeldende konkurranse i Mercell-portalen, [www.mercell.no](http://www.mercell.no). Systemet tillater ikke levering av tilbud etter tilbudsfristen.

Kontakt Mercell Support, tlf. 21 01 88 60 eller e-post [support@mercell.com](mailto:support@mercell.com) ved spørsmål knyttet til opprettelse av bruker hos Mercell og funksjonalitet i verktøyet.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming

Ved innlevering i Mercell skal tilbyderens navn angis med kortnavn, maks. 8 bokstaver. Eksempel: Vedlegg X [tilbyders navn maks 8 karakterer] Tilbudsbrev

Tilbudet skal leveres med filnavn i henhold til følgende struktur:

|  |  |  |  |
| --- | --- | --- | --- |
| Dokumentnr. | Filnavn | Format | Referanse |
| 1 | Vedlegg 1 - Tilbudsbrev | [Word-format] |  |
| 2 | Vedlegg 2 - Informasjon om tilbyder | [Word-format] |  |
| 3 | Vedlegg 3 - Bruksanvisning og begrunnelse for sladding av tilbud | [PDF-format] |  |
| 4 | Vedlegg 4 - Eventuelt sladdet versjon av tilbudet | [PDF-format] |  |
| 5 | Bilag 6 - Egenrapportering Arbeidslivskriminalitet og sosial dumping (Leveres innen en mnd etter oppstart av avtale) | [PDF-format] |  |
| Dokumentasjon på kvalifikasjonskravene | | | |
| 6 | Firmaattest | [PDF-format] | Ref. pkt. 4.1 |
| 7 | Kredittvurdering | [PDF-format] | Ref. pkt. 4.2 |
| 8 | Attest for skatt og merverdiavgift | [PDF-format] | Ref. pkt. 4.2 |
| 9 | Vedlegg 4 – Svarskjema referanser | [PDF-format] | Ref. pkt. 4.3 |
| 10 | Dokumentasjon på miljøstyring | [PDF-format] | Ref. pkt. 4.4 |
| 11 | Bilag 8 - Forpliktelseserklæring (dersom relevant) | [PDF-format] | Ref. pkt. 4.5 |
| Dokumentasjon på tildelingskriteriene | | | |
| 12 | Bilag 1 – Utfylt prisskjema | [Excel-format] |  |
| 13 | Bilag 2 - Fremdriftsplan | [PDF-format] |  |
| 14 | Dokumentasjon på at funksjonskravene i kravspesifikasjonen er oppfylt/hvordan kravene er oppfylt og bilder på brukte brakkerigger | [PDF-format] |  |

## Alternative tilbud

Alternative tilbud aksepteres ikke.

## Parallelle tilbud

Det er adgang til å levere inn parallelle tilbud i konkurransen.

## Språk

Tilbudet skal være skrevet på norsk.

Brosjyrer, produktdatablad, mv. kan også leveres på engelsk.

## Forbehold

Tilbyders eventuelle forbehold bes oppgitt i Vedlegg 1 – Tilbudsbrev. Forbehold skal være presise og entydige slik at Oppdragsgiver kan vurdere disse uten kontakt med tilbyderen.

Ethvert avvik fra konkurransegrunnlaget innebærer en risiko for at tilbyder eller tilbud må avvises fra konkurransen.

## Vedståelsesfrist

Tilbudet er bindende i 3 måneder regnet fra tilbudsfristen.

## Omkostninger

Omkostninger tilbyder pådrar seg i forbindelse med konkurransen vil ikke bli refundert.

## Offentlighet

Enhver kan begjære innsyn i de innkomne tilbudene, jf. lov 19. mai 2006 nr. 16 om rett til innsyn i dokument i offentleg verksemd § 3. For å forenkle innsynsprosessen skal tilbyderen fylle ut Vedlegg 3 – Bruksanvisning og begrunnelse for sladding av tilbud med sin vurdering av hvilke opplysninger i tilbudet som er underlagt lovbestemt taushetsplikt og begrunnelse for hvorfor vilkårene for taushetsplikt er oppfylt.

Tilbyder skal legge ved en sladdet versjon av tilbudet i tråd med sin vurdering av lovbestemt taushetsplikt. Dette lages som et eget vedlegg og merkes Vedlegg 7 – Sladdet versjon av tilbudet. Det bes om at sladdet tilbud leveres i redigerbart format slik at oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

Dersom tilbyder ikke anser noen opplysninger i tilbudet som taushetsbelagt, bes dette bekreftet i Vedlegg 1 – Tilbudsbrev.

## Vareprøver, demonstrasjon og utprøving

I denne konkurransen skal det ikke leveres vareprøver.

# Kvalifikasjonskrav

For å kunne få sitt tilbud evaluert må leverandøren levere etterspurt dokumentasjon på at han oppfyller kvalifikasjonskravene sammen med tilbudet. Dokumentasjon tas inn i tilbud slik beskrevet i punkt 3 ovenfor.

## Registreringer, autorisasjoner mv.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal være registrert i et foretaksregister eller et handelsregister i den staten der tilbyder er etablert. | Norske selskaper: Firmaattest  Utenlandske selskaper: Godtgjørelse på at selskapet er registrert i et faglig register i den staten der tilbyder er etablert. |

## Økonomisk og finansiell kapasitet

|  |  |
| --- | --- |
| Kvalifikasjonskrav | Dokumentasjonskrav |
| Leverandør skal ha tilstrekkelig økonomisk og finansiell kapasitet til å kunne gjennomføre kontraktsforpliktelsene.    Med økonomisk og finansiell kapasitet menes at Leverandøren oppfyller følgende krav:  Kredittrating lik A eller bedre, målt ut fra AAA Soliditets skala – eller tilsvarende score fra andre velrenommerte ratingselskap | Oppdragsgiver vil vurdere Leverandørens oppfyllelse av kvalifikasjonskravet på følgende måter:  · Kredittvurdering. Kredittvurderingen skal ikke være eldre enn 6 måneder fra tilbudsfristen, og skal basere seg på siste kjente regnskapstall.  En vurdering skal være utført av offentlig godkjent kredittvurderingsinstitusjon.  Oppdragsgiver forholder seg retten til å innhente kredittvurdering på eget initiativ fra velrennomert ratingselskap.  Dersom leverandøren har saklig grunn til ikke å fremlegge den dokumentasjon oppdragsgiver har krevd, kan han dokumentere sin økonomiske og finansielle kapasitet ved å fremlegge ethvert annet dokument som oppdragsgiver anser egnet, herunder:  • Resultatregnskap og/eller balanse siste halvår dersom det er mer enn seks måneder siden siste årsregnskap. og/eller:  • Bankgaranti |
| Attest for skatt og merverdiavgift | Det skal leveres attest for skatt og avgift ved tilbudet som viser status for betaling av skatt, forskuddstrekk, påleggstrekk, arbeidsgiveravgift og merverdiavgift. Leverandører med forretningsadresse i andre EØS-land skal fremlegge tilsvarende attest(er). Attestene må ikke være eldre enn 6 måneder, regnet fra den dag attestene skal være oppdragsgiver i hende. Bestemmelsene om skatteattest skal gjelde tilsvarende i alle underliggende leverandørforhold. |

## Tekniske og faglige kvalifikasjoner

|  |  |
| --- | --- |
| Kvalifikasjonskrav | Dokumentasjonskrav |
| Leverandøren skal ha den nødvendige kompetanse og erfaringen til å gjennomføre  kontrakten på en tilfredsstillende måte. | Tilbyderen skal vedlegge en liste over selskapets/konsernets 3 mest relevante oppdrag i løpet av de siste 5 år, herunder kort beskrivelse av leveransens verdi, art og omfang, tidspunkt og mottaker etc., jf. vedlegg 4– Svarskjema referanser. Attester utstedt eller bekreftet av oppdragsgiver kan vedlegges. Oppdragsgiver forbeholder seg muligheten til å kontakte referanser for bekreftelse av oppgitt informasjon. |

## Miljøledelsesstandarder

|  |  |
| --- | --- |
| Kvalifikasjonskrav | Dokumentasjonskrav |
| Leverandøren skal ha kompetanse og systemer som sikrer at ytelsen kan utføres med lave miljøbelastninger og høy grad av sikkerhet. | Leverandørens sitt system for miljøledelse skal beskrives og vedlegges tilbudet.  Dersom leverandøren har en godkjent sertifisering iht ISO 14001, EMAS eller Miljøfyrtårn, eller andre miljøledelsesstandarder basert på relevante europeiske eller internasjonale standarder sertifisert av organer som overholder fellesskapets regelverk eller relevante europeiske eller internasjonale standarder vedrørende sertifisering, vil fremleggelse av kopi av sertifikatet fungere som oppfyllelse av kvalifikasjonskravet. |

## Støtte fra andre virksomheter

En leverandør kan støtte seg på kapasiteten til andre virksomheter for å oppfylle kvalifikasjonskravene. Dette gjelder uavhengig av den juridiske tilknytningen mellom leverandør og virksomheten(e).

Leverandøren skal dokumentere at han råder over de nødvendige ressursene ved å legge frem forpliktelseserklæring fra disse virksomhetene.

Dersom leverandøren støtter seg på kapasiteten til andre virksomheter for å oppfylle kravene til økonomisk og finansiell kapasitet, skal virksomhetene leverandøren støtter seg på være solidarisk ansvarlige for utførelse av kontrakten. Dette dokumenteres ved å legge frem solidaritetserklæring.

# Tildelingskriterier og evaluering

Tildeling av kontrakt vil skje på grunnlag av hvilket tilbud som har det beste forholdet mellom totalpris, leveringstid og kvalitet.

|  |  |  |
| --- | --- | --- |
| Tildelingskriterium | Vekt | Detaljer/evalueringsmetode |
| Pris | 70% | Under dette kriteriet vurderes totalpris av prosjektet.  Det er, slik anført i punkt 3.4 i Konkurransebestemmelsene, adgang til å levere inn parallelle tilbud i konkurransen. Oppdragsgiver vil betrakte og evaluere tilbyders priser på de – 3 – ulike alternative prismodellene, ref Bilag 1 Prisskjema; «Alternativ 1», «Alternativ 2» og «Alternativ 3» som parallelle tilbud fra tilbyder. Tilbyders inngitte priser på de nevnte ulike alternativene vil bli evaluert og vil konkurrere mot hverandre, på samme måte som mot tilbud fra øvrige tilbydere.  Oppdragsgiver vil beregne totalpris i evaluering på samlet pris for leie, med tillegg av pris for ytterligere forlengelse med opsjon. |
| Leveringstid | 20% | Det vil bli lagt vekt på kort leveringstid.  Tilbyder skal beskrive prosjektets estimerte tidsplan fra start til overlevering Prosjekt Parkhjørnet har oppstart medio-sent juli. Kort leveringstid premieres positivt.  Tilbyder skal tilby og vedlegge et utkast til en detaljert fremdriftsplan for alle aktiviteter, herunder men ikke begrenset til, planlegging, prosjektering, anskaffelser, produksjon, transport og arbeider på byggetomt. Fremdriftsplanen skal være detaljert, realistisk og troverdig.  Viktige milepæler skal fremkomme av fremdriftsplanen.  Milepælene:   * Start bygging av fundament * Brakkerigg levert * Brakkerigg klar til overlevering   Forsinket overlevering sanksjoneres med dagmulkt, se - Leieavtale pkt. 26.1  Fremdriftsplan vil danne grunnlag for tilbudsevaluering.  Vennligst se Bilag 2 – Fremdriftsplan for utfyllelse |
| Kvalitet | 10% | Det vil bli lagt vekt på kvalitet på brakker.  Herunder vil det vektlegges:   * Utvendig og innvendige løsninger samt tilstand på brakker.   Utleier skal vedlegge bilder og beskrivelse i tilbudet. Bilder skal vise utvendig og innvendig kvaliteter som; kledning, vinduer, wc, kjøkken, kontorer m.m.  Vennligst beskriv og legg ved som Bilag 3 – Leverandørdokumentasjon |

I henhold til FOA § 9-6. Avvisning på grunn av forhold ved tilbudet jmf. FOA § 24-8 forbeholder oppdragsgiver seg retten til å avvise tilbud dersom oppdragsforståelse vurderes å inneholde avvik eller uklarheter som ikke kan anses som ubetydelige.

## Evaluering

### Vektingsmodell

Ved evaluering av tilbudene vil det innenfor hvert tildelingskriterium bli benyttet en poengskala fra 0-10 poeng. Beste tilbud innenfor hvert kriterium vil få 10, og øvrige tilbud vil bli poengsatt i forhold til beste tilbud. Poengscore (0-10) multipliseres med den angitte vekten og summeres. Tilbudet med høyeste vektede poengsum totalt vil bli tildelt kontrakt.

### Pris

Ved evalueringen av tildelingskriteriet «Pris» evalueres det i henhold til den forholdsmessige metoden. Laveste inngitte totalpris gir 10 poeng. De andre tilbudene vil poeng bli beregnet, hvor tilbyders totalpris sammenlignes med beste totalpris etter formel: (beste totalpris / tilbyders totalpris) \* 10 poeng.

### Leveringstid

Ved evalueringen av tildelingskriteriet «Leveringstid» evalueres det i henhold til den forholdsmessige metoden. Korteste leveringstid gis 10 poeng. Karakterene for de øvrige tilbud beregnes etter følgende formel: (Sum korteste leveringstid/leveringstid tilbud X) \*10 poeng.

### Kvalitet

Ved evalueringen av tildelingskriteriet «Kvalitet» evalueres det i henhold til den forholdsmessige metoden. Beste kvalitet i henhold til oppgitt formål gis karakteren 10. Karakterene for de øvrige tilbud beregnes etter følgende formel: Sum beste kvalitet/ sum kvalitet tilbyders tilbud \*10 poeng.

## Tildeling av kontrakt

Beslutning om tildeling av kontrakt vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.